ก.อุตฯ ร่วม เจซีซีประชุมหาทางสางมาบตาพุด
รมว.อุตหกรรม ประชุมร่วม เจซีซี&nbsp; รับฟังปัญหาข้อเสนอแนะแก้ลงทุนมาบตาพุด&nbsp; ด้าน สรยุทธ เผยญี่ปุ่นกังวล&nbsp; แต่ยันยังไม่ถอนการลงทุน
28 ม.ค. 2553

รมว.อุตหกรรม ประชุมร่วม เจซีซี  รับฟังปัญหาข้อเสนอแนะแก้ลงทุนมาบตาพุด  ด้าน สรยุทธ เผยญี่ปุ่นกังวล  แต่ยันยังไม่ถอนการลงทุน
นายชาญชัย ชัยรุ่งเรือง รมว.อุตสาหกรรม เป็นประธานการประชุมร่วมกับหอการค้าญี่ปุ่น-กรุงเทพฯ หรือ เจซีซี เพื่อรับฟังปัญหาและอุปสรรค รวมถึงข้อเสนอแนะต่อการลงทุนในนิคมอุตสาหกรรมมาบตาพุด ซึ่งนายสรยุทธ เพ็ชรตระกูล ผู้ช่วยรัฐมนตรีว่าการกระทรวงอุตสาหกรรม ยอมรับว่า นักลงทุนญี่ปุ่นมีความกังวลต่อปัญหาดังกล่าวและต้องการความชัดเจน อย่างไรก็ตาม ไม่มีรายงานว่านักลงทุนญี่ปุ่นยกเลิกการลงทุนในประเทศไทย
สำหรับประเด็นที่หารือในที่ประชุมวันนี้ คือความคืบหน้าการส่งเสริมการจัดตั้งกิจการ สำนักงานปฏิบัติการภูมิภาคหรือ อาร์โอเอช ที่หอการค้าญี่ปุ่น ต้องการให้สามารถดำเนินกิจการที่หลากหลายมากขึ้นในไทย ซึ่งขณะนี้อยู่ในขั้นตอนของคณะอนุกรรมการอาร์โอเอช ที่มีนายประดิษฐ์ ภัทรประสิทธิ์ รัฐมนตรีช่วยว่าการกระทรวงการคลังเป็นประธาน
 นอกจากนี้ ยังหารือเกี่ยวกับการขอยกเว้นภาษี ในการทำธุรกรรมของบริษัทแม่ ที่เข้ามาทำธุรกรรมทางสำนักงานในไทย ซึ่งฝ่ายไทยเห็นว่าการทำธุรกรรมใดๆในไทยนั้นต้องเสียภาษี แต่อย่างไรก็ตามทางบีโอไอจะทำรายละเอียดเสนอบอร์ดเพื่อพิจารณาในเดือนนี้